CELEX: 62020TN0374
Language: fi
Date: 2020-06-15 00:00:00
Title: Asia T-374/20: Kanne 15.6.2020 – KM v. komissio

3.8.2020   
            
            
               FI
            
            
               Euroopan unionin virallinen lehti
            
            
               C 255/34
            
         
      Kanne 15.6.2020 – KM v. komissio
      (Asia T-374/20)
      (2020/C 255/45)
      Oikeudenkäyntikieli: saksa
      
         Asianosaiset
      
      
         Kantaja: KM (edustaja: asianajaja M. Müller-Trawinski)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 7.10.2019 tekemän päätöksen sellaisena kuin se on Autorité Investie du Pouvoir de Nominationin (AIPN) 20.3.2020 tekemän päätöksen nro R/627/19 muodossa, jossa vastaaja kieltäytyy myöntämästä kantajalle perhe-eläkettä, ja määräämään vastaajan ratkaisemaan asian uudelleen niin, että se ottaa päätöksessään huomioon unionin yleisen tuomioistuimen oikeuskäsityksen ja myöntämään kantajalle perhe-eläkkeen
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1)
               
               
                  Ensimmäinen kanneperuste
                  Kantaja esittää ensimmäisessä kanneperusteessaan, että avioliiton vaatiminen ei samaa sukupuolta olevilta pareilta on syrjivää kun kaikkien muiden parien kohdalla eläkeoikeuden saamiseen riittää pitkäkestoisen rekisteröidyn parisuhteen muoto
               
            
                  2)
               
               
                  Toinen kanneperuste,
                  Kantaja esittää toisessa kanneperusteessaan, että Euroopan unionin virkamiehiin sovellettavien henkilöstösääntöjen liitteessä VIII oleva 18 artikla luettuna yhdessä 20 artiklan kanssa on syrjivä ja siten mitätön, koska palveluksessa olevilla virkamiehillä riittää yksi avioliittovuosi, jotta kyseessä katsotaan olevan vakiintunut suhde, jonka perusteella virkamiehen aviopuolisolla on virkamiehen kuoleman jälkeen oikeus perhe-eläkkeeseen ja sellaisten aviopuolisoiden, joka avioituvat virkamiesten kanssa vasta näiden eläkkeelle jäämisen jälkeen, on sen sijaan osoitettava olleensa naimissa viisi vuotta voidakseen saada perhe-eläkettä.